రోజంతా అమ్మకాల ఒత్తిడితో.. తుదకు నష్టాలు
- సెన్సెక్స్‌ 52 పాయింట్లు పతనం
ముంబయి : అంతర్జాతీయ పరిణామాల మధ్య దేశీయ స్టాక్‌ మార్కెట్లలో లోహ, ఆయిల్‌, గ్యాస్‌, మౌలిక వసతులు, పీఎస్‌యూ సూచీలు ఒత్తిడికి గురి అయ్యాయి. మంగళవారం ఉదయం లాభాల్లోనే మొదలయినప్పటికీ రోజంత అమ్మకాల ఒత్తిడికి గురి అవుతూ తుదకు నష్టాలు చవి చూశాయి. కాగా జీఎస్‌టీి, సూక్ష్మ గణంకాలు మార్కెట్లకు కొంత మద్దతుగా నిలిచాయి. అయితే సోమవారం ఇవే షేర్లు స్టాక్‌ మార్కెట్లను అదుకోగా మంగళవారం పరిస్థితులు కాస్తా తారుమారయ్యాయి. ఈ నేపథ్యంలో బీఎస్‌ఈ సెనెక్స్‌ 52 పాయింట్లు తగ్గి 27,235.66కు పడిపోయింది. నేషనల్‌ స్టాక్‌ ఎక్సేంజీ (ఎస్‌ఎస్‌ఈ) 14.8 పాయింట్ల తగ్గి 8,398 వద్ద నిలిచింది. అయితే దేశీయ ఈక్విటీలకు మాత్రం జీఎస్‌టీ సమావేశం, ప్రస్తుత ఆర్థిక ఫలితాలు కొంత ఉత్సాహన్ని నింపగా, అంతర్జాతీయ ద్రవ్య నిధి సంస్థ (ఐఎంఎఫ్‌) భారత వృద్ధి రేటును 6.6శాతానికి కుదించడంతో మార్కెట్‌ సెంటిమెంట్‌ను దెబ్బతీసిందని విశ్లేషకులు అభ్రిపాయపడ్డారు. ఇదే క్రమంలో రిలయన్స్‌ ఇండిస్టీస్‌ తృతీయ త్రైమాసికం ఫలితాలు ఆశించిన స్థాయిలో లేకపోవడం కూడా కలిసి రాలేదు. ఇంతక్రితం సెషన్‌లో విదేశీ పోర్ట్‌పోలియో ఇన్వెస్టర్లు (ఎఫ్‌పీఐలు) రూ.347.25 కోట్ల విలువ గల ఈక్విటీలను విక్రయించారు. బెగ్జ్రిట్‌ అంశం తిరిగి తెర మీదకు రావడంతో ఏషియన్‌ మార్కెట్లు కాస్తా ఊగిసలాటల మధ్య కొనసాగాయి.
రంగాల వారిగా ఎఫ్‌ఎంసీజీ ఇండెక్స్‌ 1.03శాతం పెరిగింది. పవర్‌ 0.51శాతం, ఐటీ 0.32శాతం, రియాల్టీ 0.2శాతం చొప్పున రాణించాయి. లోహా ఇండెక్స్‌ 1.52శాతం పడిపోగా, ఆయిల్‌ అండ్‌ గ్యాస్‌ 1.39శాతం, మౌలికరంగం 0.38శాతం, పీఎస్‌యూ 0.33శాతం మేర క్షీణించాయి. కాగా ఎన్‌టీపీసీ 3.08శాతం, ఎషీయన్‌ పెయింట్స్‌ 2.72శాతం, యాక్సిస్‌ బ్యాంక్‌ 1.98శాతం, హెచ్‌యుఎల్‌ 1.52శాతం, హీరొ కార్ఫ్‌ 1.3శాతం లాభపడగా, రిలయన్స్‌ (-)3.31శాతం, కోల్‌ ఇండియా 2.14శాతం, ఓన్‌జీసీ, 1.74శాతం, అదానీ పోర్ట్స్‌ 1.68శాతం హెచ్‌డీఎఫ్‌సీ 1.02శాతం మేర అధిక నష్టాలను చవిచూశాయి.
మీ స్నేహితులకు రికమెండ్ చెయ్యండి